text:  Trilógiu som dočítal a hneď pozrel prvý diel. Ako to pri knihách chodí, čakal som nejaký iný scenár. Nedávno ma takto zarazil film podľa knihy - Piliere Zeme. Kto čítal knihu, sa nestačil diviť, aký scenár tomu dali. Niečo podobného som čakal aj v tomto filme - Hry o život. No úplne ma prekvapila presnosť deja podľa knihy. I keď sa v tomto filme nedalo všetko dopodrobna vysvetliť ako to kniha vysvetľuje, v podstate aj človek ktorý knihu nedržal v rukách, by sa v tom mohol orientovať. Jediné odbočenie od knihy snáď bola Peetova noha - v knihe ju stratil a dostal adekvátnu protézu.
  
  Dávam jednoznačne 5 hviezd, i keď samotná kniha je tak trochu zvrátená - 12-18 ročné deti idú do arény. Keby ešte 20-25 roční - budiž. No ale čo nie je dnes v tomto svete zvrátené a postavené na hlavu? Ak sa prenesieme do doby o pár rokov dopredu - ani by som sa nedivil že by vznikli reality show o prežitie - tento svet speje k takýmto zábavkám - len nech beží bussines. A nedivil by som sa aj veľkej sledovanosti.
  
  Dnešná doba ponúka nechutné reality show a sledovanosť je veľká - určite by bola aj pri hrách o život. 
  
  Som zvedavý ako sa natočia ďalšie dva diely podľa knihy. Ak sa budú držať linky - nikto kto knihu čítal a nebol z nej sklamaný - nebude sklamaný ani z filmu. A tí ktorí nečítajú knihy, ale sa hneď vrhnú po filme a ten to nedokáže presne vyjadriť ako kniha - čítajte. Je to ďaleko lepšie ako film - film je potom už iba porovnávačka s knihou. A porovnanie u mňa dopadlo na plný počet...
item_title: Hunger Games
item_directors: Gary Ross
item_screenwriters: Gary Ross Suzanne Collins Billy Ray
item_cast: Jennifer Lawrence Josh Hutcherson Elizabeth Banks Liam Hemsworth Willow Shields Leven Rambin Wes Bentley Woody Harrelson Stanley Tucci Dayo Okeniyi Kalia Prescott Donald Sutherland Isabelle Fuhrman Paula Malcomson Toby Jones Lenny Kravitz Brooke Bundy Mackenzie Lintz Alexander Ludwig Jack Quaid Amandla Stenberg Annie Thurman Jacqueline Emerson Ian Nelson Steve Coulter Phillip Troy Linger Anthony Reynolds Julie Ivey Cody Lowe Judd Lormand Kelly Lynn Reiter Tara Macken Sandra Ellis Lafferty Ashton Moio Ethan Jamieson Chris Mark Kara Petersen Leigha Hancock Sam Ly Sam Tan Imanol Yepez-Frias Jeremy Marinas Dakota Hood Latarsha Rose Karan Kendrick Luis Carlos Machicao